paragraph_text: Postoje dvije indikacije kako su u Horazmiji postojala kraljevstva u kasnom brončanom dobu, odnosno u 13. stoljeću pr. Kr. Prva je kako se u kronologiji spominje postojanje „horazmijski period“ koji datira od 1292. pr. Kr., a druga su zapisi na avestanskom jeziku iz 14. ili 13. stoljeća pr. Kr. koji spominju Zaratustru kao zaštitnika horazmijskog kralja Histaspa. Iz ovog perioda postoji vrlo malo povijesnih podataka, no poznato je kako je drevna Horazmija imala dva glavna grada koja su pronađena arheološkim istraživanjima; Toprak-Kala i Dzanbas-Kala.